# Εικονικό εργαστήριο Χημείας: Χημικές αντιδράσεις

Επιλέξτε εργαστήριο
Παραγωγή και ανίχνευση
οξυγόνου
Οξείδωση του σιδήρου
από τον CuSO4
Σχηματισμός κίτρινου
ιζήματος PbI2
Προτείνεται εμφάνιση σε οριζόντια προβολή!

## Χημικές Αντιδράσεις

Οι χημικές αντιδράσεις είναι οι μεταβολές στις οποίες από τις αρχικές ουσίες (αντιδρώντα) προκύπτουν νέες ουσίες με διαφορετικές ιδιότητες (προϊόντα). Το βουτάνιο στους λύχνους υγραερίου καίγεται και προκύπτουν διοξείδιο του άνθρακα και νερό, τα σάκχαρα του μούστου μετατρέπονται σε αιθανόλη (αλκοόλ) παρασκευάζοντας κρασί, το γάλα μετατρέπεται σε γιαούρτι και τυρί, τα τρόφιμα «αποικοδομούνται» στον οργανισμό και ελευθερώνουν την ενέργεια που χρειαζόμαστε για τις λειτουργίες μας

## Πειραματική διαδικασία

1. Μεταφέρουμε 5 mL διαλύματος CuSO4 στο κάθε ποτήρι ζέσης (το διάλυμα είναι γαλάζιο).
2. Στο ποτήρι ζέσης Α βάζουμε το καρφί και στο ποτήρι ζέσης Β βάζουμε το σύρμα κουζίνας.
3. Bλέπουμε το διάλυμα να γίνεται ανοιχτοπράσινο και το τμήμα του καρφιού και του σύρματος που είναι βυθισμένο να γίνεται καφεκόκκινο - χάλκινο.
4. Μεταφέρουμε το σιδερένιο καρφί και το σύρμα κουζίνας εκτός του διαλύματος στον εργαστηριακό πάγκο.

Ο σίδηρος αντιδρά με τα ιόντα του χαλκού του διαλύματος CuSO4 και μετατρέπεται σε ιόντα Fe2+ ενώ ταυτόχρονα τα ιόντα Cu2+ ανάγονται σε Cu, ο οποίος επικάθεται στο καρφί και στο σύρμα και τα επιχαλκώνει. Η χημική εξίσωση της αντίδρασης που πραγματοποιείται είναι:

Fe(s) + Cu2+(aq) → Fe2+(aq) + Cu(s)

##### Οδηγίες Χρήσης

Ακολουθήστε τις οδηγίες που σας καθοδηγούν βήμα προς βήμα για την πραγματοποίηση του πειράματος.

Μπορείτε να μετακινήσετε κάποιο αντικείμενο κάνοντας κλικ και σύρωντας το με το ποντίκι (drag and drop) προς το σημείο που αναφέρεται στις οδηγίες.

Κάντε κλικ στα κουμπιά "Εισαγωγή", "Μέθοδος διαχωρισμού" και "Πειραματική διαδικασία" για να μάθετε περισσότερες πληροφορίες για το συγκεκριμένο πείραμα.